# Γιώργος Καπουτζίδης

### Από τη Βικιπαίδεια, την ελεύθερη εγκυκλοπαίδεια

Γιώργος Καπουτζίδης
Γέννηση | 31 Ιουλίου 1972
Εθνικότητα | Ελληνική
Υπηκοότητα | Ελληνική
Είδος Τέχνης | ηθοποιός

Ο Γιώργος Καπουτζίδης είναι σεναριογράφος και ηθοποιός. Γεννήθηκε στις 31 Ιουλίου το 1972. Κατάγεται από τις Σέρρες. Σπούδασε Νομικές Επιστήμες στη Θεσσαλονίκη και σε ιδιωτική Δραματική Σχολή στην Αθήνα. Συμμαθητές του στη σχολή ήταν οι ηθοποιοί Μάριος Αθανασίου, Αγγελική Λάμπρη, Μελίνα Κυριακοπούλου κα.

Η σχέση του με τη σεναριογραφία ξεκίνησε με αρχική έμπνευση τη θητεία του στο στρατό αλλά και επειδή ως ηθοποιός μόνο ήταν δύσκολο να βρεί εργασία (όπως έχει πει ο ίδιος). Από τις πρώτες του συνεργασίες εκτός τηλέορασης είναι αυτή με τον Τάκη Ζαχαράτο. Όταν πρωτοήρθε στην Αθήνα για επαγγελματικούς λόγους άρχισε κάποιες εμφανίσεις στην Εθνική Λυρική Σκηνή. Παράλληλα ψυχαγωγούσε τους φίλους του με σενάρια και κείμενα που εγραφε ο ίδιος. Οι φίλοι του τού πρότειναν να γράψει κάποιο σενάριο και να το στείλει σε τηλεοπτικούς σταθμούς.

Η πρώτη του σεναριακή τηλεοπτική δουλειά ήταν η κωμωδία Σαββατογεννημένες στο Mega Channel (σαιζόν 2003- 2004), όπου έγραφε το σενάριο και είχε τον ρόλο του Ουρουγουανού Χοσέ. Η αλήθεια είναι πως το καλοκαίρι του 2001 ο ίδιος δούλευε σε μαγαζί στο Μοναστηράκι και πουλούσε αγαλματάκια και στην πραγματικότητα. Αυτό που έφερε κοντά τις τρεις πρωταγωνίστριες (Κατιάνα Μπαλανίκα, Ελένη Ράντου, Ράνια Σχίζα) ήταν ένα δελτίο Τζόκερ το οποίο είχε κερδίσει ο πρώην σύζυγος και των τριών (Σάκης Μπουλάς). Η σειρά έγινε δημοφιλής και βραβεύτηκε με το βραβείο ΠΡΟΣΩΠΑ 2004 ως η καλύτερη Κωμική Σειρά για το έτος 2003/2004.

Αμέσως μετά ήρθε το θέατρο όπου συμμετείχε στην πολυετή και επιτυχημένη παράσταση "Σεσουάρ για δολοφόνους".

Η δεύτερη τηλεοπτική του δουλειά με τίτλο "Στο Παρά Πέντε" είναι η μεγαλύτερη επιτυχία του ώς τώρα. Αυτό που κάνει την σειρά δημοφιλή είναι το χιούμορ, οι αστείες ατάκες, το μυστήριο και η δράση.

Το 2006 επιλέχθηκε από την ΕΡΤ για να συγγράψει τους διαλόγους του Σάκη Ρουβά και της Μαρίας Μενούνος για την παρουσίαση του διαγωνισμού της Eurovision, και παράλληλα ήταν τηλεοπτικός σχολιαστής του τελικού μαζί με τη Ζέτα Μακρυπούλια.

To 2006 ο Γιώργος Καπουτζίδης βραβεύτηκε ως ο αγαπημένος ηθοποιός του κοινού στα Βραβεία Πρόσωπα 2006, στα ελληνικά τηλεοπτικά βραβεία. Στα ίδια βραβεία η σειρά του, ήταν υποψήφια σε 17 διαφορετικές κατηγορίεςκαι τιμήθηκε συνολικά με 7 βραβεία. Τη σεζόν 2006 - 2007 προβλήθηκε από το Mega Channel ο δεύτερος κύκλος της θρυλικής πλέον σειράς "Στο Παρά Πέντε". Η αυλαία "έπεσε" οριστικά στις 18 Ιουνίου 2007. Το ποσοστό τηλεθέασης που συγκέντρωσε ήταν 66.0%. Στις 3 Ιουλιου 2007, στην εκδήλωση "Τηλεοπτικά Βραβεία Wind Πρόσωπα 2007", το "Στο Παρά Πέντε" απέσπασε συνολικά 7 βραβεία και θεωρείται το φαινόμενο των τελευταίων 10 χρόνων.

Ανακτήθηκε από "http://el.wikipedia.org../../../%CE%B3/%CE%B9/%CF%8E/%CE%93%CE%B9%CF%8E%CF%81%CE%B3%CE%BF%CF%82_%CE%9A%CE%B1%CF%80%CE%BF%CF%85%CF%84%CE%B6%CE%AF%CE%B4%CE%B7%CF%82_007f.html"

Κατηγορίες: Έλληνες ηθοποιοί | Έλληνες σεναριογράφοι | Ηθοποιοί του Στο Παρά 5 | Γεννήσεις το 1972

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- English